Brazilienii fac în ciudă virusului. Sătui să stea în casă, au umplut plajele.
Zeci de mii de oameni au făcut baie în ocean, au stat să se bronzeze pe plajă în Brazilia. Brazilienii sunt sătui să stea în casă, deși pericolul nu a trecut. În Brazilia au fost înregistrate până acum 4,1 milioane de infectări cu SARS-CoV-2.
Brazilia este a treia cea mai afectată țară de COVID-19, dar nu ai spune asta dacă ai vedea plajele și terasele pline de oameni din Rio de Janeiro și Sao Paolo.Din martie, de când a început pandemia, nu au mai fost văzute asemenea imagini. Zeci de mii de oameni au făcut baie în apele oceanului, au stat să se bronzeze pe plajă, s-au plimbat pe faleză sau au stat la terase.Brazilienii precum Josy sunt sătui de stat în casă.Josy Santos, profesoară: "Înnebunim dacă stăm prea mult în case. Cât timp am stat înăuntru, am simțit că înnebunesc. Când am auzit că plajele sunt deschise am zis «hai».“În Brazilia au fost înregistrate până acum 4,1 milioane de infectări cu noul coronavirus și aproape 127 de mii de oameni au murit.